Vil du opleve den verdensberømte singer-songwriter James Morrison, er det i morgen, fredag, du skal holde dig til. Her begynder billetsalget til kunstnerens koncert i Aalborg Kongres & Kultur Center den 26. april i år. Faktisk bliver Aalborg det eneste sted i Skandinavien og Europa - undtagen Englang - at man kan høre "Wonderful World", "Undiscovered" og "You Give Me Something" på denne turné. James Morrison udgav sit første album som 21-årig i 2006, som strøg direkte ind på førsteplads på den engelske albumhitliste. Samme album gav ham en Brit Award som bedste mandlige sanger i 2007. Med singer-songwriterens besøg i Aalborg når direktør Ernst Trillinggaard at plante sit træ nummer 90 med en kunstner, inden han stopper 1. maj. Koncerten kan opleves i Aalborghallen, og billetterne kan erhverves på Aalborg Kongres & Kultur Centers billetkontor.

Opsummering:
Singer-songwriter James Morrison gæster Aalborg til april.